<classify> MIAKA 20 baada ya kifo cha Mwasisi wa Taifa la Tanzania, Mwalimu Julius Nyerere, Askofu Mkuu mstaafu wa Jimbo Kuu Katoliki la Dar es Salaam, Mwadhama Polycarp Kardinali Pengo ameendelea kuishi na siri nzito kuhusu kazi aliyopewa na Nyerere, lakini akashindwa kuitimiza, lakini sasa ameifi chua.Kardinali Pengo alifichua siri hiyo juzi katika Ibada ya Misa Takatifu, iliyoandaliwa na Umoja wa Wanamawasiliano Katoliki wa Jimbo Kuu Katoliki la Dar es Salaam Umakada, iiliyolenga kumtafakari Mwalimu Nyerere ambaye sasa ana hadhi ya Mtumishi wa Mungu ndani ya Kanisa Katoliki, ambayo ni hatua ya kwanza kuelekea utakatifu ikifuatiwa na kutangazwa kuwa mwenyeheri.Tafakari hiyo iliongozwa na mada kuu isemayo: Mwalimu Nyerere kama Mwinjilishaji na Mwalimu Nyerere kama Mwanamawasiliano.Mintarafu Mwalimu Nyerere kama Mwinjilishaji, Kardinali Pengo alisema Mwalimu Nyerere alitafsiri Injili 4 zilizo katika Biblia Takatifu na kuziweka katika tenzi ili zipendwe, zikubalikae na kutumiwa zaidi na jamii hususan vijana. Ilibainika kuwa tenzi hizo, ambazo ziliruhusiwa kuchapa na Kardinali Pengo akiwa Askofu Mkuu wa Jimbo la Katoliki la Dar es Salaam ni Utenzi wa Injili ya Mathayo, Utenzi wa Injili ya Marko, Utenzi wa Injili ya Luka na Utenzi wa Injili ya Yohane.Katika Ibada hiyo Kardinali Pengo akabianisha siri akisema: Mwalimu alinihusisha sana katika kazi hiyo na kuniomba nitafute mahali pa kuzichapa tafsiri hizo katika vijitabu vidogo ambavyo kijana anaweza kukishika hata kuweka katika mfuko wa shati....Nilijaribu kueleza nia hiyo kwa wachapaji, lakini sikufanikiwa...Najua Mwalimu alipo ameishanisamehe; sikufanya hivyo kwa makusudi na sasa sijui kama tunaweza kufanikisha lengo hilo, la kuziweka tenzi hizo za Injili katika umbo ambalo vijana wanaweza hata kutembea navyo mfukoni na kuvisoma, badala ya kushika vitu vingine, alisema Kardinali. Pengo alisema litakuwa jambo jema, kama wadau mbalimbali na wote wenye mapenzi mema, watashirikiana kutimiza azima hiyo aliyokuwa nayo Mwalimu Nyerere kuhusu tenzi za Injili hizo.Tutafaulu sana tukitafuta njia mbalimbali kwa kushirikiana na watu wote halali wanaohusika ili kuona kama tunaweza kutimiza lengo hilo la Mwalimu, alisema.Kwa mujibu uchunguzi wa gazeti hili, katika moja ya hotuba za Mwalimu Nyerere, anasimulia namna alivyofanyiwa tambiko na wazee wa Mzizima Dar es Salaam wakati huo katika harakati za kutafuta uhuru wa Tanganyika.Katika hotuba hiyo, Mwalimu anaeleza alivyoshirikishwa katika tambiko na wazee kadhaa akiwa pekee Mkristo, kwa kuruka damu mbichi ya mbuzi wa zindiko iliyonyunyizwa chini. Hayo yote yalifanywa wakati anajiaandaa kwenda Umoja wa Mataifa, kudai haki ya Tanganyika kujitawala yenyewe kutoka katika makucha ya ukoloni wa mwingireza.Mintarafu suala hilo, Kardinali Pengo alisema katika ibada hiyo akitafakarisha: Siyo kazi yangu kuhukumu watu, lakini ninachojiuliza ni je, hadi sasa hatuna Wakatoliki wanaokwenda Bagamoyo; au basi Sumbawanga na pengine ili kujipatia uwezo wa kupata kura nyingi?Aliongeza: Ni wangapi wapo na wangekuwa tayari kutamka wazi kama alivyotamka Mwalimu Nyerere kuhusu ukweli huo akisema kwamba nilikwenda Nyerere Bagamoyo, wakachinja beberu nikaruka na nilikuwa peke yangu Mkatoliki! Sijui ni wangapi wangekuwa na ujasiri wa kusema ukweli huu!Katika kusistiza tafakari hiyo kuhusu Mwalimu Nyerere kama Mwinjilishaji na Mwalimu Nyerere kama Mwanamawasiliano, Kardinali Pengo alisema: Je, inawezekana wakawapo hata mapadri wanaokwenda huko kufanya mambo kama hayo? Je, hata kama mimi nikienda huko, nitakuwa na ujasiri wa kusema ili kama ni dhambi niondolewe?Alisema maisha aliyokuwa nayo Nyerere ya kupenda kusali kila alipokuwa na kuwa tayari kusema ukweli, hata kama ni kwa gharama ya nafasi yake kuangamia kisiasa, kiuchumi au kidini ni sehemu ya uinjilishaji wa kina.Awali katika mjadala ulioongozwa na Mkurugenzi wa Utume wa Walei Jimbo Kuu la Dar es Salaam, Padri Vitalis Kasembo, waumini waliohudhuria kongamano kuhusu Mwalimu Nyerere baada ya majadiliano, walifikia maazimio kuwa Mwalimu alikuwa na upendo uliopitiliza, wa kujinyima ili Watanzania na majirani zao wapate Uhuru wa kweli.Pia walibainisha kuwa Mwalimu aliishi tunu ya ufukara, alisaidia wasio na elimu kutoka kijijini kwake kuingia jeshini, aliwaunganisha Watanzania kwa kufifisha nguvu ya ubaguzi wa kikabila, rangi, dini na tunu ya Mwenge wa Uhuru uliowashwa na kuwekwa katika kilele cha Mlima Kilimanjaro, ni Injili iliyo hai kwani unamulika penye giza na kuleta nuru na matumaini. Imeandaliwa na Joseph Sabinus, Gloria Tesha na Theopista Nsanzungwako.  <topic>: kitaifa 